yasalma/wikipedia huggingface dataset:
# Хохлов Анатолий Иванович

Анатолий Иванович Хохлов (1 июль 1918 йыл — 11 февраль 1995 йыл) — совет офицеры, Бөйөк Ватан һуғышында ҡатнаша, Советтар Союзы Геройы (1945).

# Хохлов Анатолий Иванович
## Биографияһы

Анатолий Иванович Хохлов 1918 йылдың 1 июлендә Бахмут ауылында (хәҙерге Көйөргәҙе районы, Башҡортостан) крәҫтиән ғаиләһендә тыуа. Урыҫ. Көйөргәҙе районының Ермолаево урта мәктәбендә 10 класс тамамлай. 1936—1939 йылдарҙа Бахмут урта мәктәбендә уҡыутыусы булып эшләй.
1938 йылдың октябрендә Башҡорт АССР-ының Мәләүез райвокнкоматы тарафынан РККА-ға саҡырыла.
1942 йылдың майынан Бөйөк Ватан һуғышында ҡатнаша. 1942 йылдан ВКП(б) ағзаһы. 1944 йылда кесе лейтенанттар курстарын тамамлай. 1945 йылдың 15 ғинуарында 1-се Белорус фронты 47-се армияның 132-се уҡсылар дивизияһы 498-се уҡсылар полкының разведка начальнигы капитан А. И. Хохлов Яблонна-Легьоново (хәҙер Льегоново, Польша) ҡалаһынан көнбайыштараҡ дошмандың оборона районына һәм Висла йылғаһының ҡаршы ярына разведка яһай. Хохловтан алынған мәғлүмәттәр йылғаны уңышлы сығырға һәм плацдармды яуларға мөмкинлек бирә. А. И. Хохловтың награда ҡағыҙынан:
СССР Юғары Советы Президиумының 1945 йылдың 24 мартындағы указы менән капитан Анатолий Иванович Хохловҡа Советтар Союзы Геройы исеме бирелә, Ленин ордены һәм «Алтын Йондоҙ» миҙалы (№ 6431) тапшырыла.
1947 йылдан Башҡорт АССР-ының Эске эштәр министрлығында хеҙмәт итә, 1960 йылдан майор дәрәжәһенә запасҡа сығарыла.
Өфө ҡалаһында йәшәй, Башҡортостан профсоюздар советының курорттар идаралығында инструктор, «Башстройснаб» тресында кадрҙар буйынса өлкән инспектор, Өфө ҡалаһы Киров районының социаль тәьминәт бүлеге мөдире булып эшләй.
1995 йылдың 11 февралендә вафат була.

# Хохлов Анатолий Иванович
## Наградалары

* Советтар Союзы Геройының«Алтын Йондоҙ» миҙалы (1945 йылдың 24 марты);
* Ленин ордены (1945 йылдың 24 марты);
* ике I дәрәжә Ватан һуғышы ордены (30.05.1945; 11.03.1985);
* II дәрәжә Ватан һуғышы ордены (27.09.1944);
* ике Ҡыҙыл Йондоҙ ордены (29.04.1943; ?);
* «Батырлыҡ өсөн» миҙалы (10.10.1942);
* башҡа миҙалдар.

# Хохлов Анатолий Иванович
## Хәтер

* Көйөргәҙе районының Бахмут ауылындағы бер урам А. И. Хохлов исемен йөрөтә
* Өфөлә А. И. Хохлов йәшәгән Ленин урамы, 43-сө йортҡа иҫтәлекле таҡтаташ ҡуйылған.
* Көйөргәҙе районының Ермолаевка ауылындағы урамға уның исеме бирелгән.
# Любимовка (Лысьва ҡушылдығы)

Любимовка — Рәсәй йылғаһы. Пермь крайы, Свердловск өлкәһе биләмәләрендә аға. Йылға Лысьва йылғаһының уң ярына тамағынан 33 км өҫтәрәк ҡушыла. Йылға оҙонлоғо 13 км.

# Любимовка (Лысьва ҡушылдығы)
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Кама һыу бассейны округында урынлашҡан, һыу хужалығы участкаһы — Чусовая, Кын ауылы янындағы һыу үлсәү посынан тамағына тиклем. Бәләкәй йылға бассейны — Кама ҡушылдыҡтары бассейндары, Ағиҙел ҡушылғанға тиклем, йылға бассейны — Кама.
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 10010100712111100012013
* Гидрологик өйрәнеү (ГӨ) буйынса коды — 111101201
* Бассейн коды — 10.01.01.007
* ГӨ буйынса һаны (номеры) — 11
* ГӨ буйынса сығарылыш — 1
# Бер бабайҙың көндәлеге

«Бер бабайҙың көндәлеге» (франц. Le journal d'un vieil homme) — Канада драматик фильмы, 2015 йылда режиссёр Бернар Эмон төшөргән. Фильмдың сюжеты урыҫ яҙыусыһы Антон Павлович Чеховтың «Күңелһеҙ тарих (Скучная история» повесы (1889) нигеҙендә эшләнгән. Фильмды Монреаль университетының медицина факультетында һәм Оло (Большой) Монреалдең башҡа урындарында 27 көн буйына февралдән май айы бөткәнсе 2014 йылда төшөрәләр. Фильмдың премьераһы 2015 йылдың 7 февралендә Берлин кинофестиваленең «Тәнҡитселәр аҙнаһында (Неделя критиков)» үтә.

# Бер бабайҙың көндәлеге
## Сюжет

Николас бөтә ғүмерен фән һәм медицина хеҙмәтенә бағышлай һәм шуларға шәхси тормошон ҡорбан итә. Хәҙер инде ул бик ҡарт, ҡаты төҙәлмәҫлек ауырыу менән ауырый, үҙенең тиҙҙән үләсәген аңлағанлыҡтан, кеше тормошондағы ҡиммәттәрҙе яңыса төшөнөргә булыша. Николас заманында үҙенән байтаҡҡа йәш ҡатынға өйләнгән була. Был донъяла уны тотоп торған бер генә кешеһе, уның балалыҡҡа ҡабул ителгән ҡыҙы Катя ғына, бар. Етмәһә, үс иткәндәй, Катя актёрлыҡ һөнәрен ташлап, әлеге көндә тәрән депрессияла ултыра.

# Бер бабайҙың көндәлеге
## Ролдәрҙә

* Пол Савойя — Николас
* Мари-Эв Пеллетье — Катя
* Мари-Тереза Фортин — Барбара
* Ариана Леголт — Анна
* Патрик Дролет — Мишель Мюррей

# Бер бабайҙың көндәлеге
## Бүләктәре һәм номинациялары

| Йыл | Награда | Категория | Номинанты | Результат |
| {0}[13]{/0}} (1936) | Whistler Film Festival | Иң яҡшы актёр | Пол Савойя | Еңеү |
| {0}[13]{/0}} (1936) | Jutra Awards | Иң яҡшы актёр | Пол Савойя | Номинация |

# Бер бабайҙың көндәлеге
## Баһаламалар

Фильм тәнҡитселәрҙең ҡатнаш баһаламаһын ала. «Монреаль» гәзитен күҙәтеүсе Брендан Келли картинаны былай тип ҡылыҡһырлай: «Бернар Эмон Чеховтың 1889 йылда яҙылған „Күңелһеҙ тарих (Скучная история)“ хикәйәһен беҙҙең көндәрҙә, тап бына шундай еренә еткереп эшләнгән кинолар сығарыу дефициты ваҡытында, ышанырлыҡ итеп адаптациялай».
# Ивановский (Силәбе Өлкәһе)

Ивановский — Силәбе өлкәһенең Верхнеурал районындағы ҡасаба. Спасский ауыл биләмәһе составына инә.

# Ивановский (Силәбе Өлкәһе)
## Географияһы

Райондың көньяҡ-көнсығыш өлөшөндә, Үрге Урал һыуһаҡлағысының көнбайыш ярында урынлашҡан. Район үҙәге Верхнеурал ҡалаһына тиклем ара — 30 км..

# Ивановский (Силәбе Өлкәһе)
## Тарихы

Ауылға 1920-се йылдарҙа Мордовиянан килгән иммигранттар нигеҙ һала, уға тәүге күскенселәрҙең береһе исеме бирелә. Ауылға нигеҙ һалынғандан һуң 3 йыл үткәс, халыҡ "Яңы тормош" («Новая жизнь») колхозын ойоштора.

# Ивановский (Силәбе Өлкәһе)
## Халҡы

(1995 йылда — 301)
2002 йылғы халыҡ иҫәбен алыу мәғлүмәттәре буйынса күпселекте биләүсе халыҡтар: урыҫтар (77%), башҡорттар (9%), ҡаҙаҡтар (7%), татарҙар (6%).

# Ивановский (Силәбе Өлкәһе)
## Инфраструктураһы

* ФАП
* Мәктәп
* Балалар баҡсаһы
# Пульмеша

Пульмеша — Рәсәйҙәге йылға. Мәскәү өлкәһе биләмәләрендә аға. Йылға Веля йылғаһының уң ярына тамағынан 23 км өҫтәрәк ҡушыла. Йылға оҙонлоғо 11 км.

# Пульмеша
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Үрге Волга һыу бассейны округында урынлашҡан, һыу хужалығы участкаһы — Волга йылғаһы Иваньков ГЭС-ынан Угличь ГЭС-ына тиклем (Угличь һыуһаҡлағысы). Бәләкәй йылға бассейны (йылға эске бассейны) — (Үрге) Волга ҡушылдыҡтары бассейны, Рыбинск һыуһаҡлағысына тиклем, йылға бассейны — (Үрге) Волга, Куйбышев һыуһаҡлағысына тиклем (Ока бассейны ҡушылмай).
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса:
* Дәүләт һыу реестрында һыу объектының коды — 08010100812110000003240
* Гидрологик өйрәнеү (ГӨ) буйынса коды — 110000324
* Бассейн коды — 08.01.01.008
* ГӨ буйынса томы — 10
* ГӨ буйынса сығарылыш — 0
# Шимпанзе

Шимпанзе́ (лат. Pan) — приматтар отрядындағы гоминидтар ырыуы. Гоминидтар ырыуы ике төрҙө берләштерә: ғәҙәти шимпанзе (Pan troglodytes) һәм кәрлә шимпанзе (Pan paniscus). Кәрлә шимпанзе бонобо исеме менән дә билдәле. Бөгөнгө көндә ике төргә лә юғалыу хәүефе янай.
Шимпанзелар көнсығыш һәм үҙәк Африкала таралған.
Шимпанзе — эре маймыл, буйы 150 см, ауырлығы 45-50 кг һәм артығырыҡ та була. Ҡолаҡ япраҡтары кешенекенә оҡшаған. Ҡара төҫтәге йөн менән ҡапланған. Ҡулдары аяҡтарынан оҙонораҡ. Битендә төктәре юҡ. Ата заттың да, инә заттың да эйәк аҫтында аҡ төктәр була. Африканың тропик урмандарында йәшәй. Күпселек ваҡытын ағастарҙа, көндөң өстән бер өлөшөн ерҙә үткәрә.
Һутлы емештәр, япраҡтар, сәтләүектәр һәм ағас ҡайыры менән туҡлана. Ҡырмыҫҡа һәм термиттарҙы ла ашай.
# Әл-Ижәбәһ мәсете

Әл-Ижәбәһ мәсете (ғәр. مسجد الإجابة‎; рус. Мечеть аль-Иджабах) — Мәҙинә ҡалаһы мәсете, Сәғүд Ғәрәбстаны. Шулай уҡ Бәни Мүәвиә Мәсете йәки Әл-Мөбәхәлә Мәсете булараҡ билдәле

# Әл-Ижәбәһ мәсете
## Тарихы

Әл-Ижәбә мәсете Мөхәммәт Пәйғәмбәр тере сағында төҙөлгән. Мәсет хаҡында Сәхих Мөслим хәҙисендә бәйән ителә. Мәсет Бәнү Ғәүес ырыуынан Мүәйә бин Мәлик бин Ғәүф ерендә төҙөлгән булған. Мөхәммәт Пәйғәмбәр Әл-Әлиәнән ҡайтҡанда мәсет эргәһенән үтеп барған, күреп ҡалып шунда ингән, тип һөйләгән Әмир бин Сәғдари. Унда ул юлдаштары менән намаҙ уҡыған. Оҙаҡ доға ҡылғандан һуң, ул юлдаштарына боролоп, үҙенең Аллаһтан һораған өс теләге хаҡында һөйләгән. Ул халыҡты аслыҡтан һәм һыу баҫыуҙан ҡурсалауын, шулай уҡ кешеләр араһында ыҙғыш-талаштың туҡтауын һораған.
Аллаһ Иснәдендә әйтелгәнсә, һуғыш, яла яғыу һәм ыҙғыш Ҡиәмәт Көнөнә тиклем дауам итәсәк.

# Әл-Ижәбәһ мәсете
## Тасуирламаһы

Мәсет Баҡиҙан көньяҡҡа табан 385 метр алыҫлыҡта Әс-Ситтин урамында урынлашҡан. Ән-Нәбәүи мәсетенә тиклем ара (киңәйтелгәндән һуң) ни бары 580 метр тәшкил итә. Бөгөн был төбәк Бәни Мүәвиә районының бер өлөшө булып тора. Бер манараһы бар.
# Кесе Ласьва

Кесе Ласьва — Рәсәйҙәге йылға. Пермь крайы биләмәләрендә аға. Йылға Воткинск һыу һаклағысы уң ярына 636 км өҫтәрәк ҡушыла. Йылға оҙонлоғо 18 км.

# Кесе Ласьва
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Кама һыу бассейны округында урынлашҡан, һыу хужалығы участкаһы — Кама йылғаһы Кама ГЭС-ынан Воткин һыуһаҡлағысына тиклем . Бәләкәй йылға бассейны (йылға эске бассейны) — Кама ҡушылдыҡтары бассейны, Ағиҙел ҡушылғанға тиклем, йылға бассейны — Кама.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса:
* Дәүләт һыу реестрында һыу объектының коды — 10010101012111100014080
* Гидрологик өйрәнеү (ГӨ) буйынса коды — 111101408
* Бассейн коды — 10.01.01.010
* ГӨ буйынса томы — 11
* ГӨ буйынса сығарылыш — 1
# Чан-Чар

Чан-Чар — Рәсәйҙәге йылға. Ханты-Манси АО биләмәләрендә аға. Йылға Конда йылғаһының һул ярына тамағынан 760 км өҫтәрәк ҡушыла. Йылға оҙонлоғо 48 км.

# Чан-Чар
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Иртыш һыу бассейны округында урынлашҡан, һыу хужалығы участкаһы — Конда йылғаһы. Бәләкәй йылға бассейны (йылға эске бассейны) — Конда, йылға бассейны — Иртыш.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса:
* Дәүләт һыу реестрында һыу объектының коды — 14010600112115300016009
* Гидрологик өйрәнеү (ГӨ) буйынса коды — 115301600
* Бассейн коды — 14.01.06.001
* ГӨ буйынса томы — 15
* ГӨ буйынса сығарылыш — 3
# Такасаки (станция)

Такасаки станцияһы (япон. 高崎駅Такасаки-эки$^?$) — Японияның Такасаки ҡалаһындағы (Гумма префектураһы) тимер юл станцияһы. Станция JR East, JR Freight һәм Jōshin Dentetsu тарафынан ҡулланыла.

# Такасаки (станция)
## Тарих

Станция 1884 йылдың 1 майында асыла, ул Япония тимер юлының иң һуңғы, аҙаҡҡы станцияһы. Дзесин линияһы 1897 йылдың 10 майында асылған. Дзеэцу-синкансэн Такасаки станцияһына тиклем 1982 йылдың 15 ноябрендә оҙайтылған.

# Такасаки (станция)
## Линиялар

* East JR
** Дзеэц-синкансэн линияһы
** Хокурик-синкансэн линияһы
** Такасаки линияһы
** Хатико линияһы
** Дзеэцу линияһы
** Ремо линияһы
** Агацума линияһы
** Синъэцу төп линияһы
** Дзесин линияһы

# Такасаки (станция)
## Планлаштырыу

East JR
* Такасаки линияһы
Кумагай станцияһы, Омия станцияһы һәм Уэно станцияһы
* Сёнан-Синдзюку линияһы Сенан-Шинджукулаға табан туранан-тура Токайдо линияһына
Синдзюку станцияһы -Шинджукула, Ёкохама станцияһы һәм Одавара станцияһы
* Синъэцу төп линияһы
* Дзёэцу линияһы
Син-Маэбаси станцияһы, Сибукава станцияһы, Минаками станцияһы, Этиго-Юдзава станцияһы һәм Нагаока станцияһы
* Агацума линияһы
Син-Маэбаси станцияһы, Сибукава, Наганохара-Кусацугути станцияһы һәм Мандза-Кадзавагути станцияһы
* Рёмо линияһы
Син-Маэбаси станцияһы, Маэбаси, Кирю станцияһы һәм Ояма станцияһы
* Синъэцу төп линияһы
Аннака станцияһы һәм Ёкокава станцияһы
* Хатико линияһы
Гумма-Фудзиока станцияһы, Ёрии станцияһы һәм Комагава станцияһы
* Дзёэцу линияһы
Син-Маэбаси станцияһы, Сибукава, Минако, Этиго-Юдзав һәм Нагано
* Агацума линияһы
Син-Маэбаси, Сибукава, Наганохара-Мандза һәм Кусацугути-Кадзавагути станциялары
* Ремо линияһы
Син-Маэбаси, Маэбаси, Ояма һәм Киря станциялары
* Синъэцу төп һыҙаты
Екокава станцияһы һәм Аннак
* Такасаки линияһы
Кумагай станцияһы, Уэнола һәм Омия
* Сенан-Шинджукула линияһы (Токайдо менән туранан-тура бәйләнеш)
Шинджукула станцияһы, Одавар һәм Екохама станциялары
* Дзеэц-синкансэн
Этиго станцияһы-Юдзав, Нагано һәм Ниигата
* Хокурик-синкансэн
Каруидзава һәм Нагано станциялары
* Дзеэц-синкансэн, Хокурик-синкансэн
Омия станцияһы, Уэнола һәм Токио
* Дзеэц-синкансэн, Хокурик-синкансэн
Омия станцияһы, Токио һәм Уэнола
* Дзёсин линияһы
Симонита станцияһы
# Воровка (йылға)

Воровка — Рәсәй йылғаһы. Ненец АО биләмәләрендә аға. Йылға Баренц диңгеҙе ҡушыла. Йылға оҙонлоғо 41 км.

# Воровка (йылға)
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Двина-Печора һыу бассейны округында урынлашҡан, һыу хужалығы участкаһы — Баренц диңгеҙе бассейны йылғалары Канин моронынан Печора йылғаһы бассейнына тиклем. Бәләкәй йылға бассейны — бассейны юҡ, йылға бассейны — Печора һәм Мезень йылғалары араһындағы, Баренц диңгеҙенә ҡойоусы, йылғалар бассейны.
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 03040000112103000053298
* Гидрологик өйрәнеү (ГӨ) буйынса коды — 103005329
* Бассейн коды — 03.04.00.001
* ГӨ буйынса һаны (номеры) — 03
* ГӨ буйынса сығарылыш — 0
# Куньлунь

Куньлу́нь (иҫкесә Кунь-Лунь, Куэнь-Лунь; ҡыт. 昆仑山脉, уйғ. كۇئېنلۇن تاغ تىزمىسى, тиб. ཁུ་ནུ་རི་རྒྱུད།, ҡытай теленән тәржемәһе — «Ай тауҙары») — Азияның иң ҙур тау системаларының береһе.

# Куньлунь
## География

Ҡытайҙа урынлашҡан. Төньяҡтан Тибет таулығын уратып, көнбайышта Памир тауҙарынан көнсығышта Син-Тибет тауҙарына ҡәҙәр һуҙылған. Тау системаһының оҙонлоғо — яҡынса 2500 км, киңлеге — көнбайышта 150 километрҙан көнсығышта 600 километрға тиклем. Иң бейек нөктәләре: үҙәктә Улугмузтаг (7723 м) һәм көнбайыш өлөшөндә — Конгур (7719 м). Көнбайышта — Яркенд, көнсығышта Хуанхэ йылғаларының үҙәндәре Куньлунь тауҙарының тәбиғи сиктәре булып тора.
Тау системаһының үҙәк өлөшөндә Аркатаг һырты; артабан көсығыштараҡ — Бокалыктаг һырты урынлашҡан.
Куньлуньшанькоу артылышы аша Тибетҡа юл үтә. Бында 2006 йылда Куньлунь тимер юл тоннеле асыла.

# Куньлунь
## Мифология

Даосизм традицияларына ярашлы, Куньлунь тауы (мифологик «донъя тауы»ның варианты) алиһәләрҙең йәшәгән урыны, ерҙәге ожмах һәм Шан-ди юғары алиһәнең түбәнге баш ҡалаһы тип иҫәпләнә. Шан-ди һәм Хуан-ди образдарының ҡатыштырыу һөҙөмтәһендә, Куньлунь тауы нефрит стеналары менән ҡапланған Хуан-диҙың ғәҙәти дәүләте тип һанала башлай. Был дәүләткә Күк Ҡапҡалары — Чанхэ аша инергә мөмкин. Тау түбәләрендә Си-ван-му алиһәнең тылсымлы баҡсалары урынлашҡан, шулай уҡ емештәре үлемһеҙлек биргән емешле шафталы (персик) ағасы үҫә. Риүәйәттәргә ярашлы, тауға тәүгеләрҙән булып Чжоу династияһы императоры Му-ван бара.
# Наумовка ауыл Советы (Стәрлетамаҡ районы)

Наумовка ауыл Советы — Рәсәй Федерацияһы Башҡортостан Республикаһының Стәрлетамаҡ районы муниципаль районының административ-территориаль һәм муниципаль берәмеге.
Административ үҙәге — Наумовка ауылы.

# Наумовка ауыл Советы (Стәрлетамаҡ районы)
## Тарихы

Башҡортостан Республикаһының «Башҡортостан Республикаһында муниципаль берәмектәрҙең сиктәре, статусы һәм административ үҙәктәре тураһындағы Законына» ярашлы ауыл биләмәһе статусына эйә.
2004 йылда Наумовка ауыл Советы территорияһының бер өлөшө Ишембай ҡалаһы составына тапшырыла.
Башҡортостан Республикаһының 2004 йылдың 17 декабрендәге 125-з һанлы «Башҡортостан Республикаһының административ-территориаль ҡоролошондағы үҙгәрештәр, Башҡортостан Республикаһында муниципаль берәмектәрҙең сиктәре, статусындағы үҙгәрештәр һәм уларҙы үҙгәртеп ҡороу тураһындағы» Законы, статья 1. «Башҡортостан Республикаһының административ-территориаль ҡоролошондағы үҙгәрештәр», п. 15:
   15. Стәрлетамаҡ районы Наумовка ауыл Советының 39 гектар ерен Ишембай ҡалаһы территорияһы составына тапшырып, Стәрлетамаҡ районының, Стәрлетамаҡ районы Наумовка ауыл Советының һәм Ишембай ҡалаһының сиктәрен тәҡдим ителгән схема картаһына ярашлы үҙгәртергә

# Наумовка ауыл Советы (Стәрлетамаҡ районы)
## Күренекле шәхестәре

* Басманов Гавриил Иванович (18 август, 1920 — 1 март, 1945) — Бөйөк Ватан һуғышында ҡатнашыусы, Советтар Союзы Геройы (1943).
* Кантюков Рәфҡәт Абдулхай улы (тыуған 23 август, 1953) — «Газпром трансгаз Казань» яуаплылығы сикләнгән йәмғиәтенең генераль директоры, Татарстан Республикаһы Дәүләт Советы депутаты, Рәсәй Федерацияһы Технологик фәндәр академияһы ағза-корреспонденты.

# Наумовка ауыл Советы (Стәрлетамаҡ районы)
## Дин

* Суфия мәсете — Кантюковка ауылындағы мәсет республиканың иң матур мәсеттеренең береһе, мәрмәр таштар, мозаика һәм алтын менән биҙәлгән, яңалма һыу ятҡылығы ярында урынлашҡан.
# Словакияла ислам

Словакияла ислам аҙ һанлы диндәренең береһе булып тора. Словакияның ислам фонды мәғлүмәттәре буйынса, илдә 4 меңдән алып 5 меңгә тиклем мосолман йәшәй. Күпселеге илдең баш ҡалаһы — Братиславала. Община ағзаларының төп өлөшөн Албания һәм Босниянан сығыусылар, шулай уҡ ғәрәптәр тәшкил итә.
2015 йылға ҡарата, Словакия Европа Союзының үҙ территорияһында бер генә мәсет тә булмаған берҙән-бер ил булып ҡала. Шул сәбәпле илдең рәсми властары Сүриә кеүек илдәрҙән бары тик христиан динле ҡасаҡтарҙы ғына ҡабул итергә риза. Ислам дине дәүләт тарафынан танылмаған һәм теркәлмәгән. Братиславала Ислам фондына нигеҙ һалған Мөхәммәд Хасна, фонд бер нисә тапҡыр Братислава властарына мәсет төҙөргә рөхсәт һорап мөрәжәғәт итте, әммә мөрәжәғәт һәр саҡ кире ҡағылды, тип раҫлай.
Этностарҙы һәм мәҙәниәттәрҙе өйрәнеү үҙәге мәғлүмәттәре буйынса, халыҡтың 70 проценттан ашыуы илдә ислам дине булыуына, хатта мосолмандарҙың үҙ динен тотоуына һәм ислам үҙәктәре төҙөүенә ҡаршы.
«Курс — социаль демократия» (СМЕР) партияһы депутаты Ян Подманицкий иҫәпләүенсә:
Словакия Эске Эштәр министрлығы вәкиле Иван Метик түбәндәге белдереү яһай:
# Илсебай (Татарстан)

Илсебай — Рәсәй Федерацияһы Татарстан Республикаһының Аҡтаныш районындағы ауыл. Ураҙай ауыл биләмәһе составына керә.

# Илсебай (Татарстан)
## География

Шәбеҙ йылғаһы буйында, Аҡтаныш ауылынан төньяҡ-көнбайышҡа табан 8 км алыҫлыҡта урынлашҡан.

# Илсебай (Татарстан)
## Тарих

Илсебай — гәрәй ырыуы башҡорттарының ауылы. 1747 йылдан билдәле. 11-се башҡорт кантоны, Ырымбур губернаһы Минзәлә өйәҙе Гәрәй улусы Әжәкүл (аҙаҡ Йәнегет) түбәһенә ҡарай, 1865 йылда был өйәҙ Өфө губернаһына инә. 1866 йылда ырыу улустары бөтөрөлгәс, ауыл Шәрип (аҙаҡ Таҡталасыҡ) улусы составына керә.
1848 йылда 2 тирмән, 1905 йылда — хужалыҡ магазины, бакалея кибете, мәсет (1812 йылдан билдәле) теркәлгән. Ауылда Николаевтың поташ аводы эшләгән.
1920 йылдан Татар АССР-ының Минзәлә кантоны, 1930 йылдан — Аҡтаныш районы, 1935 йылдан — Калинин районы, 1959 йылдан — Аҡтаныш районы, 1963 йылдан — Минзәлә районы, 1965 йылдан — йәнә Аҡтаныш районы составына керә.
1929 йылда ауылда «Бүләк» колхозы ойошторола, һуңыраҡ ул «Таулар» колхозы составына керә.

# Илсебай (Татарстан)
## Халҡы

1795 йылда ир енесле 223 башҡорт; 1816 йылда — 358 башҡорт; 1834 йылда — 382 башҡорт; 1859 йылда — 515 башҡорт; 1870 йылда — 632 башҡорт; 1912 йылда — 700 башҡорт йәшәй.
Йылдар буйынса халыҡ иҫәбе (Сығанаҡ:) :
| 1859 | 1870 | 1897 | 1908 | 1913 | 1920 | 1926 | 1938 | 1949 | 1958 | 1970 | 1979 | 1989 | 2002 |
| 515 | 632 | 538 | 644 | 688 | 282 | 320 | 292 | 169 | 148 | 181 | 123 | 107 | 98 |

# Илсебай (Татарстан)
## Инфраструктура

Игенселек, малсылыҡ үҫешкән.
# Подушка (Ларь-Еган ҡушылдығы)

Подушка — Рәсәйҙәге йылға. Томск өлкәһе, Красноярск крайы, Ханты-Манси АО биләмәләрендә аға. Йылға Ларь-Еган йылғаһының һул ярына тамағынан 118 км өҫтәрәк ҡушыла. Йылға оҙонлоғо 11 км.

# Подушка (Ларь-Еган ҡушылдығы)
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Үрге Обь һыу бассейны округында урынлашҡан, һыу хужалығы участкаһы — Обь йылғаһы Васюган йылғаһы ҡушылған урынған Вах йылғаһы ҡушылған урынға тиклем . Бәләкәй йылға бассейны (йылға эске бассейны) — Васюган, йылға бассейны — (Үрге) Обь, Иртыш ҡушылғанға тиклем.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса:
* Дәүләт һыу реестрында һыу объектының коды — 13010900112115200036620
* Гидрологик өйрәнеү (ГӨ) буйынса коды — 115203662
* Бассейн коды — 13.01.09.001
* ГӨ буйынса томы — 15
* ГӨ буйынса сығарылыш — 2
# Гохма

Гохма — Рәсәй йылғаһы. Дағстан Республикаһы биләмәләрендә аға. Йылға Аварское Койсу йылғаһының уң ярына тамағынан 86 км өҫтәрәк ҡушыла. Йылға оҙонлоғо 18 км.

# Гохма
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Көнбыйыш Каспий һыу бассейны округында урынлашҡан, һыу хужалығы участкаһы — Сулак йылғаһы , инешенән Чиркейск гидроузеленә тиклем. Бәләкәй йылға бассейны — бассейны юҡ, йылға бассейны — Терек.
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 07030000112109300000964
* Гидрологик өйрәнеү (ГӨ) буйынса коды — 109300096
* Бассейн коды — 07.03.00.001
* ГӨ буйынса һаны (номеры) — 09
* ГӨ буйынса сығарылыш — 3
# Абдуллин Әхәт Абдулла улы

Абдуллин Әхәт Абдулла улы (рус. Абдуллин Ахат Абдуллович) (1919—1942) — 112-се Башҡорт кавалерия дивизияһы составында һуғышҡан. Лейтенант, взвод командиры.

# Абдуллин Әхәт Абдулла улы
## Биографияһы

Әхәт Абдулла улы Абдуллин 1919 йылда Өфө губернаһы Бәләбәй өйәҙе (хәҙер — Башҡортостан Республикаһы Туймазы районы) Яңы Бишенде ауылында тыуған.
1941 йылда Туймазы район хәрби комиссариаты Ҡыҙыл Армия сафына саҡыра. Яңы ойошторолған 112-се Башҡорт атлы дивизияһына билдәләнә.
112-се Башҡорт (16-сы гвардия Чернигов) кавалерия дивизияһы составындағы 275-се кавалерия полкының 2-се эскадроны БТ взвод командиры, лейтенант.
1942 йылдың 10 июлендә Курск өлкәһенең Тербуны ауылы эргәһендә хәбәрһеҙ юғала.

# Абдуллин Әхәт Абдулла улы
## Хәтер

Абдуллин Әхәт Абдулла улының исеме Башҡортостанда нәшер ителгән баҫмаларҙа һәм БР-ҙың Туймазы районы Яңы Бишенде ауылында Бөйөк Ватан һуғышында ҡатнашыусылар хөрмәтенә ҡуйылған һәйкәлдәге исемлеккә индерелгән.
Оҙаҡ йылдар дауамында Әхәт Абдулла улы хәбәрһеҙ юғалған тип иҫәпләнә. 1996 йылда эҙәрмәндәр һуғыш барған урындарҙа ҡыҙылармеецтарҙың һөйәктәрен тапты. Барлығы 671 яугир исемен белә алдылар. Һәм хәрби хөрмәт күрһәтелеп, һәләк булыусылар исемлегендә лейтенант Абдуллин Әхәт Абдулла улы ла Липецк өлкәһе Тербуны ауылындағы туғандар ҡәберлегендә ерләнде.
Әхәт Абдуллиндың исеме ҡәберлек һәйкәленең мемориал таҡтаһына уйып яҙылған .
# Парамоново (Ҡурған өлкәһе)

Парамоново — Рәсәй Федерацияһы Ҡурған өлкәһе Әлмән районындағы ауылы. Парамонов ауыл биләмәһенең административ үҙәге.

# Парамоново (Ҡурған өлкәһе)
## Географик урынлашуы

Район үҙәге Әлмән ауылынан көньяҡҡа табан 14 километр алыҫлыҡта урынлашҡан.

# Парамоново (Ҡурған өлкәһе)
## Тарихы

Ауыл 1892 һәм 1901 йылдар араһында барлыҡҡа килгән, Ырымбур губернаһы Силәбе өйәҙе Ҡатай һәм артабан Заманилово улусына ҡараған. 1916 йылда бында парҙа эшләүсе тирмән теркәлгән.
Граждандар һуғышы осоронда бында аҡтар һәм ҡыҙылдар араһында ҡаты алыштар булған. Революциянан һуң Башҡортостан автономияһының (1919 йылдан һуң Башҡортостан АССР-ының) Ялан кантоны составына керә. 1922 йылдың 7 мартында Башҡортостан АССР-ының Эске эштәр халыҡ комиссариатының ҡарарына ярашлы Ялан кантонының үҙәге Тәңрекүлдән Парамоново ауылына күсерелгән.
1922 йылдың 14 июнендә Ялан кантоны бөтөрөлә, уның территорияһы Силәбе губернаһының Силәбе өйәҙе составына бирелә. 1923 йылда Урал өлкәһе Силәбе округының яңы ойошторолған Ҡатай районы ҡарамағына бирелә. 1930 йылда Ҡатай районы бөтөрөлгәс, ауыл Ялан-Ҡатай районына күсерелә. 1934 йылда Ялан-Ҡатай районы Силәбе өлкәһенә, 1940 йылда ауыл яңы ойошторолған Әлмән районына инә. 1943 йылда был район Ҡурған өлкәһе составына керә.

# Парамоново (Ҡурған өлкәһе)
## Халҡы
### Милли составы

2002 йылғы йән иҫәбен алыу мәғлүмәттәренә ярашлы, ауылда башлыса урыҫтар 62 % йәшәй.